แฟนของหนูเค้ามีอสุจิเปนน้ำใสป่นเลือดออกมาแล้วหลังจากวันนั้นที่หนูรู้ว่าแฟนอสุจิเปนเลือด หนูก็มีเพศสัมพันธ์กับแฟนค่ะ ไม่ได้ป้องกัน หลั่งใน หลังจากมีเพศสัมพันธ์ หนูก็มีอาการปวดท้องน้อยมีเมือกใสๆออกมาได้2วัน แล้วก็มีเลือดไหลออกมาจากช่องคลอดเปนสีแดงสดไหลมา9วันแล้วค่ะ ตอนนี้มีฮาการ ไข้ เวียนหัว หน้ามืด ปวดขาหนีบ ปวดร้าวอวัยวะเพศร่วมด้วยค่ะ สาเหตุเกิดจากอะไรค่ะ จะเปนอันตรายไหมค่ะ
สวัสดีค่ะ การมีอสุจิปนเลือดออกมา อาจเกิดจาก- ท่อปัสสาวะ หรือ กระเพาะปัสสาวะอักเสบจากการติดเชื้อ- อัณฑะอักเสบ (orchitis) หรืออัณฑะอักเสบร่วมกับท่อนำน้ำเชื้ออักเสบ (epididymitis) ซึ่งอาจเกิดจากเชื้อไวรัสที่ทำให้เกิดโรคคางทูม หรือเชื้อแบคทีเรียที่เป็นโรคติดต่อทางเพศสัมพันธ์ เช่น หนองในแท้ หนองในเทียม หรือเป็นเชิ้อแบคทีเรียที่ทำให้เกิดโรคติดเชื้อทางเดินปัสสาวะ- ต่อมลูกหมากอักเสบจากการติดเชื้อ- ต่อมลูกหมากอักเสบที่ไม่ได้เกิดจากการติดเชื้อ มักพบในคนอายุมาก ไม่ทราบสาเหตุการเกิดที่ชัดเจน- นิ่วในกระเพาะปัสสาวะ ก้อนเนื้อและมะเร็งกระเพาะปัสสาวะ- นิ่วในไต โรคของไตบางชนิด มะเร็งที่ไต- ต่อมลูกหมากโต มะเร็งต่อมลูกหมากทั้งนี้ หากฝ่ายชายได้มีเพศสัมพันธ์กับฝ่ายหญิง แล้วต่อมาฝ่ายหญฺงเกิดอาการปวดท้องน้อย มีเลือดไหลจากช่องคลอดนาน 9 วัน มีไข้ เวียนหัว ปวดขาหนีบ ก็แสดงว่าฝ่ายชายน่าจะมีการติดเชื้อโรคติดต่อทางเพศสัมพันธ์อยู่ และทำให้ฝ่ายหญิงติดเชื้อ เกิดมดลูกอักเสบไปด้วย จึงมีอาการผิดปกติดังที่เล่าเกิดขึ้นมาค่ะ แนะนำว่าควรต้องไปพบสูติ-นรีแพทย์เพื่อตรวจและรักษาค่ะ ไม่ควรปล่อยไว้ เพราะอาจเกิดภาวะแทรกซ้อนตามมาได้ นอกจากนี้ ก็ควรพาฝ่ายชายไปตรวจรักษาด้วย แม้จะไม่มีอาการแล้วก็ตาม เพราะหากเกิดจากการติดเชื้อและมีต่อมลูกหมากหรืออัณฑะอักเสบอยู่ ก็จะเป็นสาเหตุที่ทำให้เป็นหมันได้ ส่วนฝ่ายหญิง ก็อาจทำให้มีลูกยากในอนาคตด้วยค่ะแต่นอกจากนี้แล้ว ก็ควรตรวจหาการตั้งครรภ์ดูด้วยนะคะ เพราะอาการเลือดออกและปวดท้องน้อย อาจเกิดจากมีภาวะแทรกซ้อนจากการตั้งครรภ์ก็ได้ด้วยค่ะ